

**POROČILO O REALIZACIJI**

**LETNEGA DELOVNEGA NAČRTA**



Šolsko leto 2023/24

Kazalo vsebine

[1 UVOD 2](#_Toc176199028)

[2 ORGANIZACIJA DELA V VRTCU 2](#_Toc176199029)

[2.1 Poslovni čas vrtca 2](#_Toc176199030)

[2.2 Organizacija vzgojno-izobraževalne dejavnosti 3](#_Toc176199031)

[2.3 Strokovne delavke vrtca so bile: 4](#_Toc176199032)

[3 POROČILO O REALIZACIJI VZGOJNO-IZOBRAŽEVALNEGA DELA VRTCA 7](#_Toc176199033)

[3.1 Celoletne dejavnosti v oddelkih so potekale po skupinah v skladu z letnimi načrti posameznih skupin. 11](#_Toc176199034)

[3.2 Obogatitvene dejavnosti 12](#_Toc176199035)

[3.3 Interesne dejavnosti 14](#_Toc176199036)

[4 IZOBRAŽEVANJE STROKOVNIH DELAVCEV IN HOSPITACIJE 15](#_Toc176199037)

[4.1 IZOBRAŽEVANJE 15](#_Toc176199038)

[4.2 HOSPITACIJE 16](#_Toc176199039)

[4.3 LETNI RAZGOVORI 16](#_Toc176199040)

[5 SODELOVANJE S STARŠI 17](#_Toc176199041)

[6 SODELOVANJE Z ZUNANJIMI SODELAVCI 17](#_Toc176199042)

[7 GOSPODARSKE ZADEVE IN VZDRŽEVALNA DELA V ŠOLSKEM LETU 2023/24 19](#_Toc176199043)

[7.1 Cena programov predšolske vzgoje 20](#_Toc176199044)

[8 ZAKLJUČEK 21](#_Toc176199045)

# UVOD

Poročilo povzema realizacijo zastavljenih ciljev, vsebin in nalog, načrtovanih v LDN za šolsko leto 2023/24. Na podlagi poročil strokovnih delavk sem oblikovala in pripravila poročilo LDN za VRTEC pri OŠ ŠMARJE PRI KOPRU.

Zastavljene cilje, vsebine in naloge smo uresničevali z zagotavljanjem spodbudnega učnega okolja, v katerem so imeli otroci možnost izražati svoje interese, potrebe in skozi igro pridobivati različna znanja in spretnosti.

Omogočali smo razne medsebojne interakcije, spodbujali samoiniciativnost in aktivno sodelovanje vseh vključenih v vzgojno-izobraževalnem procesu.

S strokovnim delom in postopnim vključevanjem inovativnih pristopov smo skupaj rastli in se trudili postati vedno boljši.

# ORGANIZACIJA DELA V VRTCU

## Poslovni čas vrtca

VRTEC pri OŠ ŠMARJE PRI KOPRU je bil odprt vse delovne dni v letu. Poslovni čas vrtca je bil od 6.00 do 17.00. Od 1. 9. 2023 smo staršem ponudili možnost podaljšanega urnika do 17.00. Z zastavljenim urnikom in ustrezno razporeditvijo strokovnih delavk smo večino časa zagotovili sočasnost strokovnih delavk v oddelkih. Do odstopanj je občasno prihajalo zaradi povečanih bolniških izostankov zaposlenih. Število otrok v času jutranjega in popoldanskega varstva smo spremljali in prilagajali urnik potrebam staršev in po potrebi organizirali delovni čas. V času šolskih počitnic je vrtec obratoval po ustaljenem urniku. Otroke smo združevali glede na število prijavljenih otrok. Delo je potekalo v prostorih vrtca. Oddelek na šoli je v času počitnic bil zaprt.

## Organizacija vzgojno-izobraževalne dejavnosti

Pedagoško delo se je načrtovalo in izvajalo na osnovi javno veljavnega programa za predšolske otroke, Kurikuluma za vrtce, ki zajema naslednja področja: gibanje, jezik, umetnost, družba, narava in matematika. Aktivnosti otrok iz vseh področij so se med seboj povezovale in prepletale.

Izvajali smo dnevni program, kjer smo otrokom preko celega leta zagotavljali:

* varno bivanje v spodbudnem in prijetnem okolju,
* strokovno vzgojo, učenje in varstvo,
* optimalni osebnostni razvoj,
* različne dejavnosti, ki so vezane na socialni, govorni, čustveni, spoznavni in gibalni razvoj,
* kvalitetno in uravnoteženo prehrano,
* nego in počitek v času bivanja v vrtcu.

V šolskem letu 2023/24 je bilo vzgojno-izobraževalno delo od 1. 9. 2023 do 1. 3. 2024 organizirano v 5 oddelkih. 1. 3. 2024 smo v prvem starostnem obdobju odprli še 6. oddelek. Imeli smo 2 oddelka I. starostnega obdobja, 3 oddelke II. starostnega obdobja in 1 kombiniran oddelek.

Število otrok v posameznih oddelkih se je med letom spreminjalo. Po normativih bi bilo lahko vključenih 110 otrok. Med šolskim letom smo prosta mesta dopolnjevali z naknadnimi vpisi in izvedel se je tudi en izpis, tako da je vrtec obiskovalo 109 otrok, in sicer 32 otrok I. starostnega obdobja in 77 II. starostnega obdobja.

Oblikovani so bili naslednji oddelki:

|  |  |  |
| --- | --- | --- |
| ODDELEK | STAROST | ŠTEVILO OTROK |
| Medvedki | od 1 do 3 let | 12 |
| Veveričke | od 2 do 4 let | 18 |
| Ježki | od 3 do 5 let | 21 |
| Volkci | od 4 do 6 let | 24 |
| Lisičke | od 5 do 6 let | 22 |
| Sovice | od 1 do 3 let | 12 |
| **Skupaj** |  | **109** |

## Strokovne delavke vrtca so bile:

|  |  |  |
| --- | --- | --- |
| ODDELEK | VZGOJITELJICA | VZGOJITELJICA – POMOČNICA VZGOJITELJICE |
| Medvedki | Vesna Germanis Kavrečič | Anja Vižintin,  Samanta Fidel (do 17. 5. 2024) |
| Veveričke | Petra Malinarič | Suzana Hrvatin |
| Ježki | Irena Pohlen Crnić | Ingrid Pergar |
| Volkci | Irina Hempt Maršič | Katja Lešnik (1. 9. 2023–3. 5. 2024)  Anamarija Mofardin (od 21. 3. 2024)  Laura Grizon – spremljevalka (do 29. 2. 2024)  Maja Jelić – spremljevalka (od 1. 3. 2024) |
| Lisičke | Suzana Majer | Samanta Krpan Črnac – odsotna  Nika Jerebica – nadomeščala |
| Sovice | Laura Grizon | Dajana Budiša (1. 3.–17. 5. 2024)  Samanta Fidel (od 20. 5. 2024)  Jasmina Hrkić (od 20. 5. 2024) |

**Ravnatelj**: Simon Dražič

**Pomočnica ravnatelja za vrtec:** Tamara Toplikar

**Drugi zaposleni, ki si jih vrtec deli s šolo:**

* *Tajnici:* Elfi Jerman in Erika Ličen
* *Računovodkinja*: Tina Kozakiv
* *Administratorka in knjigovodja*: Katarina Terzič
* *Svetovalna delavka:* Suzana Puconja
* *Kuharice in pomočnice v kuhinji:* Mirjana Šćulija, Kristina Jerman, Martina Dovžan, Nataša Jurinčič, Katica Stojcheva (50 %)
* *Perica*: Katica Stojcheva (50 %)
* *Hišnika:* Kevin Mohorčič in Aleksander Maslić
* *Čistilki:* Zehra Jugo in Tevida Morina

Šolsko leto 2023/24 je zahtevalo veliko reorganizacije pri delovnih mestih zaradi povečanega obsega dela, dolgotrajnih bolniških in odpovedi delavk.

Naš vrtec je v šolskem letu bil hospitacijski vrtec. Vzgojiteljice so izvajale mentorstvo dijakom in študentom pri praktično pedagoškem usposabljanju. Opravljanje pedagoške prakse smo omogočili 7 dijakom Srednje pedagoške šole Izola, 1 dijakinji izobraževalnega centra ERUDIO, 2 dijakinjama Ljudske Univerze Koper in 1 študentki PEF Koper. Študenti PEF Koper so v našem vrtcu opravljali nastope za predmet metodika športne vzgoje.

Ekipa profesorjev iz Zagreba in Reke je v našem vrtcu izvajala mednarodno raziskavo o temeljnih gibalnih spretnostih pri otrocih od 3 do 6 let.

V sklopu mednarodnega projekta Erasmus smo prvič gostili vodstvo in vzgojitelje iz zasebnega vrtca Maštolend iz Novega Sada.

**Svetovalna služba**

V šolskem letu 2023/24 se je svetovalna delavka Suzana Puconja vključevala v oddelke, kjer je spremljala in prepoznavala potrebe otrok ter dinamiko skupine. Preko svetovalnega odnosa se je vključevala v kompleksno reševanje pedagoških, psiholoških in socialnih vprašanj vrtca. Aktivno je sodelovala z vzgojiteljicami in pomočnicami vzgojiteljic, otroki, starši in vodstvom vrtca. Skozi celo šolsko leto je sodelovala s strokovnimi delavkami vrtca, nudila pomoč pri reševanju tekoče problematike, iskala strategije dela, ki jih lahko uporabijo pri posameznem otroku. Koordinirala je delo strokovnih skupin za otroke s posebnimi potrebami. S strokovno skupino je sodelovala pri oblikovanju in evalviranju individualiziranih programov za otroke s posebnimi potrebami. Na začetku šolskega leta so bili v vrtec vključeni trije otroci s posebnimi potrebami, od katerih sta dva potrebovala dodatno strokovno pomoč, ena deklica pa je potrebovala pomoč spremljevalke. Tekom leta je še ena deklica pridobila pravico do dodatne strokovne pomoči. Dva otroka s posebnimi potrebami bosta v naslednjem šolskem letu prešla v osnovno šolo, zato je zanju koordinirala vse potrebno za uspešno izvedbo prehoda (izvedba postopka usmerjanja, priprava poročil). Skupaj z vzgojiteljicami je pripravljala poročila za razvojno ambulanto, sodelovala na multidisciplinarnih timih za pripravo načrta pomoči otrokom in družini ter sodelovala s posameznimi strokovnjaki multidisciplinarnega tima razvojne ambulante (npr. logopedinjo, socialno delavko, delovno terapevtko, fizioterapevtko, razvojno zdravnico, psihologinjo). Sodelovala je tudi z drugimi zunanjimi institucijami, kot so ZD Koper z razvojno ambulanto, Centrom za socialno delo Koper, Zavodom za šolstvo.

**Zunanji strokovni delavci**

Logopedski sistematski pregled petletnih otrok je v vrtcu opravljala logopedinja Darja Trobec iz Centra za komunikacijo sluha in govora Portorož. Za dodatne obravnave je otroke napotila v ambulanto CKSG Portorož.

Mobilni specialni pedagoginji Mojca Školaris in Anna Palčič sta v šolskem letu 2023/24 nudili dodatno strokovno pomoč in izvajali individualne ure z OPP.

Za optimalno delo z otroki so se vzgojiteljice posluževale nasvetov in pomoči zunanjih strokovnih sodelavcev in z njimi sodelovale pri načrtovanju ter neposrednem delu z otroki.

# POROČILO O REALIZACIJI VZGOJNO­­-IZOBRAŽEVALNEGA DELA VRTCA

V šolskem letu 2023/24 je vzgojno-izobraževalno delo potekalo uspešno. Delo je bilo načrtovano in izvedeno na osnovi nacionalnega programa, Kurikuluma za vrtce. Strokovni delavci smo načrtovali in izvajali vzgojno-izobraževalno delo projektno, individualno, v tandemih in na strokovnem timu. Celoletne dejavnosti po skupinah so potekale v skladu z letnimi načrti posameznih skupin in LDN vrtca. Upoštevalo se je razvojno stopnjo otrok in njihov interes. Skozi celo leto se je sledilo rdeči niti *»IGRAMO SE, UČIMO IN RASTEMO SKUPAJ«* in načrtovalo dejavnosti s povezovalnimi elementi le-teh.

Vzgojno delo je vključevalo dejavnosti iz vseh šestih področij kurikula, ki so se med seboj prepletale.

V skladu z LDN oddelkov smo strokovne delavke organizirale in izpeljale raznovrstne dejavnosti:

| ČAS | DEJAVNOSTI |
| --- | --- |
| SEPTEMBER | * ­Dobrodošlica za vse otroke vrtca * Dnevi odprtih vrat za starše, sodelovanje s starši,   uvajanje otrok, medsebojno spoznavanje, navajanje na dnevno rutino, sprejemanje novega okolja, igra v kotičkih   * Jesenska dekoracija vrtca * Izvedba vaje evakuacije * Praznovanje jeseni in prihod tete Jeseni * Spoznavno srečanje s starši, pohod po Parenzani (Veveričke) |
| OKTOBER | * TEDEN OTROKA na temo »ZAKAJI IN ZATOJI RADOVEDNOSTI« Obisk upokojenih vzgojiteljic. (Otrokom so prebrale pravljico in z njimi ustvarjale z naravnim materialom, ogledali so si predstavo Maček Muri išče kroniko v Gledališču Koper, športne igre s prijatelji vrtca, dan eksperimentov, spoznavni dan oddelčnih maskot s pravljico »Gozdne živali iščejo nov dom.«) * Sodelovanje v projektu POKLONI ČAS, POLEPŠAJ DAN (Izvedli srečanje s starimi starši, izlet v Krkavče, kjer je potekala delavnica sivke na kmetiji Carcauec in pohod s predstavitvijo življenja v Krkavčah nekoč in danes.) * Spoznavna družinska srečanja * Pedagoško usposabljanje dijakov 3. in 4. letnikov Srednje šole Izola * Oblikovanje in načrtovanje dejavnosti bralne značke po oddelkih * Začetek športnih dejavnosti za obveznosti MALEGA SONČKA * Prvi jesenski pohod za športno značko (Lisičke, Volkci in Ježki) * Pričetek pravljičnih uric s pravljico Žirafa Cveta * Obisk medicinske sestre z delavnico NEGA ROK, demonstracija pravilnega umivanja rok * Sodelovanje na likovnem natečaju ZPM »Življenje ob morju« |
| NOVEMBER | * Pričetek potovanj oddelčnih maskot k družinam * PLAVALNI TEČAJ za najstarejše otroke skupin Lisičke in Volkci * TRADICIONALNI SLOVENSKI ZAJTRK s sloganom KRUH ZA ZAJTRK - SUPER DAN, prikaz mletja žita od zrna do kruha, peka kruha * Kulinarične delavnice s starši in starimi starši, priprava sadne kupe, izdelovanje domačih testenin, korenčkov sok, čokoladni namazi … * Obiranje oljk |
| DECEMBER | * Praznične dejavnosti po oddelkih, ustvarjalne delavnice za otroke, krasitev skupnih prostorov vrtca in igralnic, novoletno rajanje * BOŽIČNO-NOVOLETNI BAZAR, nastop OPZ z vrtca Šmarje * Praznična igrica »Puhasti Niko – Božičkov maček« – uprizoritev staršev za otroke * Božično-novoletna prireditev za none, nonote in upokojene sodelavce * Prihod DEDKA MRAZA z gledališko predstavo študentov PEF Koper * Gledališka predstava »Čisto nenavadno darilo« gledališča Miškolin * Sladke delavnice in peka prazničnih piškotov * Pravljična urica – poslušanje pravljice »PREVELIK PULOVER« * Nastop OPZ na vasi ob prireditvi ČAROBNOST BOŽIČA NA TRGU * Obisk gimnastičnega društva SALTO in prav posebna vadbena ura * Hiša eksperimentov v vrtcu Šmarje * Dejavnosti v oddelkih s projekta »VARNO IN SPODBUDNO UČNO OKOLJE«, delavnica o čustvih – ples snežink |
| JANUAR | * Zimski pohod v Dobrave za športno značko * Dijaki 1. letnikov Srednje šole Izola na pedagoškem usposabljanju * Obisk medicinske sestre in delavnica na temo ZDRAVA PREHRANA * Zobna preventiva, umivanje zob * Dejavnosti v oddelkih s projekta »VARNO IN SPODBUDNO UČNO OKOLJE«, čustveni semafor * Raziskava o razvijanju ritmičnega posluha z zvočnim oživljanjem likovnega dela v predšolski vzgoji s prof. Barbaro Kopačin in Edo Birsa, PEF Koper (I. del) |
| FEBRUAR | * PUSTOVANJE z rajanjem na trgu in pustno povorko po vasi. * Pedagoško usposabljanje dijakov 2. letnikov Srednje šole Izola * Obisk medicinske sestre, predstavitev poklica medicinske sestre in ambulantni pregled otrok * Sodelovanje na likovnem natečaju Baby centra z naslovom »Moja mama« * Dejavnosti v oddelkih s projekta »VARNO IN SPODBUDNO UČNO OKOLJE«, gordijski vozel * Raziskava o razvijanju ritmičnega posluha z zvočnim oživljanjem likovnega dela v predšolski vzgoji s prof. Barbaro Kopačin in Edo Birsa, PEF Koper (II. del) |
| MAREC | * Izvedba dejavnosti na temo družina * Izdelovanje čestitk in daril za mame in očete * Dijaki Srednje šole Izola na pedagoškem usposabljanju * Praznovanje pomladi, obisk male Marjetice, pravljica ZALJUBLJENI ZVONČEK in rajanje * Pravljične urice, prisluhnili pravljici »SAMO MIDVA« * Dejavnosti v oddelkih s projekta »VARNO IN SPODBUDNO UČNO OKOLJE«, Jezik žiraf in volkov (Lisičke, Volkci in Ježki) * Pravljične urice, pravljica »SAMO MIDVA« Srečanje s starši v sklopu projekta MENJAJ BRANJE IN SANJE (Volkci) * Igrica POD MEDVEDOVIM DEŽNIKOM za starše (Volkci) * Lutkovna predstava za vse otroke vrtca »BODI MOJ PRIJATELJ«, društvo za boljši svet * Maturitetni nastopi dijakinj Ljudske Univerze Koper * Dijak 4. letnika Srednje šole Izola na pedagoškem usposabljanju, maturitetni nastopi * Nastop OPZ na občinski reviji Naša pomlad |
| APRIL | * Dejavnosti in zaključek projekta »MENJAJ BRANJE IN SANJE.« * Teden športnih aktivnosti (Veveričke), športne dejavnosti – kolesarjenje, pohodi, poligoni in športne igre na prostem * Športno popoldne s starši * Dejavnosti v sklopu projekta »POBERI SMET IN REŠI SVET« * Obeležitev Dneva Zemlje s čistilno akcijo po vasi * Pomladno družinsko srečanje (Ježki) * Pohod za športno značko (Lisičke, Volkci, Ježki in Veveričke) * Sodelovanje s šolo – prebiranje pravljic učencev OŠ vrtčevskim otrokom * CICIŽUR v vrtcu na Škofijah |
| MAJ | * Praznovanje občinskega praznika v Kopru »OTROCI NA TRGU« – udeležba Sončkov in Zmajčkov * RODITELJSKI SESTANKI po oddelkih * Zabava na igrišču z novimi igrali * Štajerska kokoš na potepu – igra učencev OŠ * Zaključni izlet v Kekčevo deželo * Pomladna srečanja s starši, pohod v Izoli, sajenje sončnic in ureditev –dosaditev vrtčevskega cvetličnega vrta * Otroški kros na nogometnem igrišču * Dijak 3. letnika Srednje šole Izola na pedagoškem usposabljanju * Obisk medicinske sestre, POŠKODBE |
| JUNIJ | * Zaključek šolskega leta za vse otroke vrtca z igrico ČRTEK V MESTU, pogostitev s torto velikanko, podelitev likovnih map, priznanj, druženje in rajanje * Gostovanje profesorjev in študentov Pedagoške fakultete iz Reke in Zagreba (Izvajali so testiranje gibalnih sposobnosti predšolskih otrok.) * Preko mednarodnega projekta Erasmus strokovni obisk vzgojiteljev zasebnega vrtca Maštoland iz Novega Sada |
| JULIJ/AVGUST | * Izvajanje poletnega varstva in načrtovane poletne dejavnosti na prostem |

## Celoletne dejavnosti v oddelkih so potekale po skupinah v skladu z letnimi načrti posameznih skupin.

* **Celoletni projekti:** Všolskem letu 2023/24 smo bili vključeni v različne projekte**: CICIBANOVA BRALNA ZNAČKA** – tukaj so se povezovale dejavnosti z vsebinami projekta **MENJAJ BRANJE IN SANJE**. Otroci so redno obiskovali vrtčevsko in šolsko knjižnico. Izposojevalnica knjig med otroki je uspešno potekala skozi celo leto.

Športni program **MALI SONČEK**, ki ga izvajamo že vrsto let, kjer vsakodnevnim športnim aktivnostim dodajamo obvezne vsebine Športa mladih Slovenije.

Vključeni smo bili v ekološki projekt **POBERI SMET IN REŠI SVET,** kjer so otroci preko različnih aktivnosti spoznali ekološke otoke na vasi, se naučili ločevanja odpadkov, spoznali različne zabojnike, izvedli čistilno akcijo in sodelovali s starši pri oblikovanju plakatov.

V poletnih mesecih je potekal projekt **VARNO S SONCEM**. Otroke in starše smo seznanili s koristnimi in škodljivimi učinki sonca.

* **Pravljične urice:** V vrtčevski knjižnici smo izvajali pravljične urice. Izbrane vsebine pravljic smo otrokom predstavile na različne načine in ob različnih priložnostih. Izvedli smo 4 bralna srečanja.
* **Praznovanje rojstnih dni:** Rojstni dan vsakega otroka je praznik za celotno skupino. Strokovne delavke načrtujejo praznovanja na različne načine. Velikokrat v načrtovanje vključijo tudi starše in jih povabijo v skupino. Strokovne delavke izdelajo rojstnodnevno darilo za vsakega slavljenca.
* **Praznovanje prihoda različnih letnih časov in drugih dogodkov:** Obiskala nas je teta Jesen, dedek Mraz, praznovali smo prvi pomladni dan, skočili smo v poletje z novimi igrali. Vse letne čase smo označili z dekoracijo vrtca, ki so jo soustvarjali otroci in vzgojiteljice.
* **EKO kotički:** Te smo skozi šolsko leto oblikovali tudi v vrtcu. Zbirali smo zamaške in sodelovali z društvom Palčica Pomagalčica. V igralnicah in po vrtcu smo uredili zabojnike za ločevanje odpadkov. Potekala je celoletna zbiralna akcija papirja.
* **Dobrodelne dejavnosti so potekale** vzporedno z drugimi zbiralnimi akcijami.Sodelovali smo z društvom Palčica Pomagalčica in z Rdečim križem v dobrodelni akciji.

## Obogatitvene dejavnosti

Obogatitvene dejavnosti, vezane na finančna sredstva, so se izvajale na podlagi pisnih izjav staršev o strinjanju s plačilom stroškov. Nekaj stroškov le-teh smo uspeli pokriti iz sredstev šolskega sklada in iz sredstev, pridobljenih iz strani MOK za sofinanciranja dodatnih programov v vrtcu.

**Gledališke predstave:** Vtednu otroka sta se dve najstarejši skupini odpravili v Koper na ogled gledališke predstave Maček Muri išče kroniko. V prazničnem decembru smo gostili Miškino gledališče iz Lendave s predstavo ČISTO NENAVADNO DARILO. Marca meseca nam je društvo za boljši svet zaigralo predstavo z naslovom BODI MOJ PRIJATELJ. Za nepozaben zaključek šolskega leta pa nam je gledališče KU-KUC zaigralo zabavno predstavo ČRTEK V MESTU.

Na dan občinskega praznika so se otroci skupine Lisičke in Volkci udeležili prireditve »OTROCI NA TRGU.« Prisluhnili so koncertu otroških pesmi v izvedbi EN BIG BAND. Dogodek je bil v celoti financiran s strani MOK.

**Plavalni tečaj:** Izvedli smo ga v bazenu Aquaparka Žusterna v novembru 2023 v sodelovanju s Šolo plavanja – PLAVAJMO SKUPAJ. 10-urnega tečaja so se udeležili najstarejši predšolski otroci skupine Lisičke in Volkci.

**Kolesarjenje:** Na vrtčevskem igrišču so strokovne delavke organizirale dneve kolesarskih spretnosti, kjer so otroci pokazali svoje kolesarsko znanje. Po pripravljenem poligonu so premagovali ovire in se seznanili z osnovnimi prometnimi predpisi. Kolesa so starši pripeljali v vrtec in tako omogočili otrokom prijetno kolesarsko dogodivščino v vrtcu.

**Medgeneracijsko sodelovanje**: V sklopu projektnega sveta Koper – zdravo mesto smo se vključili v projekt »POKLONI ČAS, POLEPŠAJ DAN.« Izvedli smo dva dogodka. Med najmlajše otroke smo povabili naše upokojene vzgojiteljice, ki so otrokom prebirale pravljice in ustvarjale z naravnim materialom. V skupini Lisičke in Volkci so povabili nonote in none na izlet v Krkavče, kjer so obiskali ekološko kmetijo Carcauec in ustvarjali s sivko ter se sprehodili po vaških ulicah in se seznanili z igrami in življenjem nekoč.

V tednu otroka in prazničnem decembru smo povabili upokojene sodelavke in sodelavce na gledališko predstavo, pravljične urice in skupno druženje. Z nonami in nonoti smo ustvarjali v kulinaričnih delavnicah.

V TEDNIH VSEŽIVLJENJSKEGA UČENJA smo združili več generacij skupaj in s planinskim krožkom organizirali pohod v Kubed. Hodili smo po učni poti VELIKANOV ISTRE in na pohodu v Dekanih obiskali muzej družine Franca »Življenje v Istri«. Spoznali smo, kako so nekoč živeli naši predniki in si ogledali stare predmete, ki so jih nekoč uporabljali pri delu in za življenje.

**Likovni natečaj:** V sodelovanju DPM Koper so otroci in vzgojiteljice sodelovali na Najdihojčinem likovnem natečaju. Ustvarjali so na temo »RAZIGRAN UŽIVAJ DAN« Risba je bila razstavljena v Mali loži v Kopru.

V mesecu marcu, ko v vrtcu namenimo veliko pozornost družini, so otroci skupine Volkci ustvarjali na temo »MAMA IN JAZ« in z izdelki sodelovali na likovnem natečaju Baby centra.

**Mentorstvo dijakom in študentom**: Strokovne delavke vrtca pri OŠ Šmarje že vrsto let nudimo mentorstvo dijakom, študentom in pripravnikom. Tudi v tem šolskem letu se je zvrstilo kar nekaj mladih generacij z željo, da bi pridobili strokovno znanje s področja predšolske vzgoje. Vzgojiteljice so z veseljem delile svoje bogate izkušnje in znanje 6 dijakom Srednje šole Izola, 2 dijakinjama Ljudske Univerze Koper, 1 dijakinji izobraževalnega centra ERUDIO, 1 študentki PEF Koper – smer pedagogika in skupini študentov II. letnika VPO pri izvajanju nastopov iz predmeta gibalno športna dejavnost.

## Interesne dejavnosti

**Planinski** krožek LAHKIH NOG NA OKROG se je pod vodstvom vzgojiteljice Tamare Toplikar v tem šolskem letu odpravil na pohod v Dekane po krožni poti Dekani – Tinjan, kjer smo obiskali čudovit muzej Življenje v Istri.

V sodelovanju z jamarjem g. Malečkarjem smo obiskali jamo Dimnice. Prve pomladne dni smo izkoristili za izlet v zamejstvo. Sprehodili smo se nad Sesljanskim zalivom po Rilkejevi poti do Devinskega gradu. Obiskali smo Devinski grad. V sodelovanju s TD Gažon smo organizirali pohod po krožni poti na Gažon med oljčniki in vinogradi.

Zaključili smo s pohodom v Kubedu po učni poti VELIKANI ISTRE, kjer smo odkrivali naravne lepote, iskali sledi velikanov in odkrivali skrivnosti Istre.

Zimskega pohoda letos nismo izvedeli, ker nam zima ni prinesla snega.

**Plesna telovadba MEDO MUC** je krožek, ki je v letošnjem letu žel veliko zanimanja. Otroci so imeli možnost se trikrat tedensko vključiti v skupino, kjer se je izvajala plesna telovadba pod vodstvom vzgojiteljice Ingrid Pergar. Učili so se osnovnih plesnih korakov, prepevali, osvojili igre z žogo, se seznanili s starimi rajalnimi igrami.

**OPZ – otroški pevski zbor vrtca pri OŠ Šmarje** deluje v našem vrtcu že vrsto let. Veselo pojejo pod taktirko prof. dr. Barbare Kopačin in vzgojiteljice Vesne Germanis Kavrečič. Enkrat tedensko so pridno vadili in vse, kar so se naučili, predstavili na različnih prireditvah. Nastopili so na novoletnem bazarju v vrtcu, za none, nonote in upokojene sodelavce v prazničnem decembru, pripravili nastop na vasi ob prireditvi ČAROBNOST BOŽIČA NA TRGU in se udeležili zborovskega tekmovanja Naša pomlad v Portorožu.

# IZOBRAŽEVANJE STROKOVNIH DELAVCEV IN HOSPITACIJE

Tudi v tem šolskem letu smo skrbeli za strokovni in profesionalni razvoj zaposlenih. Nudili smo podporo zaposlenim pri lastni izbiri vsebin in skupaj izbrali programe, ki so nudili izpopolnjevanje s področja razvoja predšolskega otroka.

Znanja in vsebine, pridobljene na strokovnih izobraževanjih in usposabljanjih, smo podelili na timskih srečanjih vrtca.

## IZOBRAŽEVANJE

Enkrat mesečno smo se strokovni delavci vrtca srečevali na timskih sestankih. Vsebina sestankov je bila vezana na uresničevanje načrtovanih vsebin, nalog, na projekte v vrtcu, aktualno problematiko, izobraževanje in izpopolnjevanje zaposlenih, predstavitev našega dela v zunanje okolje, organizacijo dela, organizacijo obogatitvenih programov in dogodkov, zagotavljanje mentorstva pripravnikom in študentom ter dijakom. Oblikovale smo seznam potreb po investicijskih vzdrževanjih in nabavi ustreznih vzgojnih sredstev, se seznanjale z zakonodajnimi spremembami.

Za vse strokovne delavke sta ravnatelj in pomočnica ravnatelja septembra in junija sklicala konferenco vzgojiteljskega zbora v prostorih vrtca.

V sklopu projekta Digitrajni učitelj – vzgojitelj so potekala izobraževanja skozi celo leto: Moja digitalna identiteta, Varna raba interneta in naprav, Konferenca digitrajni vrtec, Mednarodna konferenca z naslovom Vaš ključ do uspeha v digitalni dobi.

Celoletnega strokovnega spopolnjevanje v okviru razvojne naloge VARNO IN SPODBUDNO UČNO OKOLJE se je udeleževala koordinatorica za vrtec Irena Pohlen Crnić.

Strokovne delavke so se posamično udeležile naslednjih seminarjev:

* Sladkorna bolezen v otroštvu
* Izobraževanje ZA VZGOJITELJE NA ZAČETKU KARIERNE POTI
* Posvet pomočnikov ravnateljev v Portorožu
* Dvig digitalnih kompetenc 30+
* Odnosi, komunikacija in sodelovanje na delovnem mestu
* Predavanje: Kako v komunikaciji z drugimi poskrbeti zase
* Kako vzgojiti samostojnega in odgovornega otroka
* Ali sem dober starš, če moj otrok ni vedno srečen
* Zaupanje in optimizem
* Pravljična joga za otroke, plesne koreografije in gibalno plesne igre za različne starostne skupine
* Koreografska delavnica in animacijske koreografije za predšolske otroke in osnovnošolce
* Usposabljanje vzgojiteljev na začetku karierne poti

## HOSPITACIJE

Pomočnica ravnatelja za vrtec je opravila hospitacije pri obveznih maturitetnih nastopih dijakov Srednje šole Izola, Ljudske Univerze Koper in izobraževalnega centra Erudio.

V treh oddelkih so bile izvedene redne hospitacije z analizo dela in razgovorom.

## LETNI RAZGOVORI

Ravnatelj Simon Dražič in pomočnica ravnatelja za vrtec Tamara Toplikar sta v skladu z delovnimi obveznostmi opravila letne razgovore z zaposlenimi v vrtcu. Letni razgovori so ključno orodje za učinkovito vodenje, saj predstavljajo osnovo za ocenjevanje uspešnosti pri delu, načrtovanju nadaljnjega dela, usklajevanju pričakovanj in ciljev. Na podlagi opravljenih razgovorov sva pridobila povrtane informacije zaposlenega in skupaj smo postavili cilje za prihodnje delo.

# SODELOVANJE S STARŠI

Izvedli smo različne oblike sodelovanja s starši. Starše smo seznanjali z dogajanjem v vrtcu. Redno smo posredovale vse pomembnejše informacije glede dela v vrtcu. Ponudile smo možnost sodelovanja v obliki organizacije raznih obiskov in dogodkov.

Obveščanje staršev je potekalo na oddelčnih oglasnih deskah in preko e-Asistenta. Starše se je večkrat povabilo k sodelovanju pri zbiranju raznega materiala, dobrodelnih akcijah, za pomoč in sodelovanje pri izvedbi letnih projektov.

Enkrat mesečno so potekale pogovorne urice. Septembra smo začeli z roditeljskim sestankom, kjer smo se spoznali in podali najpomembnejše informacije. Staršem je bil predstavljen LDN vrtca in posameznega oddelka. Maja meseca je vsaka vzgojiteljica v svojem oddelku izvedla zaključni roditeljski sestanek. Skupaj s starši so analizirali delo v oddelku in seznanili starše o poteku dela v poletnih mesecih. V vseh skupinah so starši prevzeli organizacijo zaključnih srečanj in jih zelo uspešno izpeljali.

V sklopu vrtca smo izvedli popoldanska družabna srečanja, delavnice s starši in starimi starši. Družinska srečanja so vzgojiteljice načrtovale tudi po oddelkih. Starši so sodelovali pri izpeljavi vseh pohodov planinskega krožka. V velikem številu so se odzivali na povabilo v dejavnosti skupine Medo Muc, se priključili kot spremljevalci pri posebnih izletih, dogodkih in vedno ponudili pomoč pri prevozih otrok na zborovske nastope.

Tudi letos smo s pomočjo starševskih donacij zbrali kar nekaj sredstev, ki smo jih lahko črpali iz vrtčevskega sklada ob nakupu športnih rekvizitov za vadbo na prostem.

# SODELOVANJE Z ZUNANJIMI SODELAVCI

Pri izvajanju kakovostnega dela v vrtcu in za organizacijo obogatitvenih dejavnosti je bilo nujno potrebno sodelovanje z različnimi organizacijami, društvi, strokovnimi delavci in drugimi posamezniki. To so bili:

* ***MOK*** za sodelovanje pri zagotavljanju potreb predšolske vzgoje, ustanoviteljica vrtca in financiranje iz občinskega proračuna. (Prireditev Koper praznuje z OTROKI NA TRGU.),
* *Logopedinja* ***Darja Trobec iz CKSG Portorož***, *mobilni specialni pedagoginji* ***Mojca Školaris in Anna Palčič iz CUEV Strunjan,***
* ***Razvojna ambulanta z vključenim centrom za zgodnjo obravnavo (RA – CZO)*** – nudenje dodatne strokovne pomoči,
* ***ZD Koper*** za zobno preventivo in za izvajanje zdravstvene vzgoje v vrtcu,
* Srednja šola Izola, Ljudska univerza, Izobraževalni center ERUDIO Ljubljana,

PEF Koper – mentorstvo pri praktičnem usposabljanju z delom za dijake in študente,

* ***Plavalna šola PLAVAJMO SKUPAJ, bazen Acquapark Žusterna*** in izvajalci plavalnega tečaja*–*organizacija in izvajanje 10-urnega plavalnega tečaja,
* ***ZPM*** – obisk dedka Mraza, predstava MAČEK MURI IŠČE KRONIKO,
* ***Ekološka kmetija Carcauec*** – Krkavče,
* ***Prostovoljno gasilsko društvo Krkavče,***
* ***TD Dekani in družina Franca,*** *pohod in obisk muzeja* ***Življenje v Istri,***
* ***Jamar g. Malečkar,*** *spremstvo in vodenje v jamo Dimnice,*
* **Gledališče** Miškolin in KU–KUC gledališče in Društvo za boljši svet,
* **Turizem Kranjska Gora** – organizacija in izvedba obiska Kekčeve dežele,
* ***Učiteljice in učenci OŠ Šmarje*** –z učiteljico Jano Jurič, Barbaro Zupan in Natašo Dovžan sodelovali pri obisku predšolskih otrok v prvem razredu. Z učiteljicama Tamaro Benčič, Natašo Bodlaj in učenci 4. razredov smo izpeljali projekt »PREBEREM TI PRAVLJICO.« Učenci so po pouku prihajali v vrtec in otrokom brali pravljice. Odzvali smo se povabilu učiteljice Nataše Bodlaj in si ogledali glasbeno-gledališko predstavo ***Štajerska kokoš na potepu***.
* ***Knjižničarka Nada Prah*** – ureditev vrtčevske knjižnice,
* ***TD Šmarje*** – sodelovanje OPZ Vrtca pri OŠ Šmarje, nastop na vasi – ČAROBNOST BOŽIČA NA VASI,
* ***Društvo Palčica Pomagalčica*** – dobrodelna akcija zbiranja zamaškov,
* ***Fundacija Boštjana Bandlja*** – pomoč mladim družinam pri plačilu oskrbnin,
* ***Profesorji in študenti PEF Koper, Pedagoške fakultete v Reki in Zagrebu*** *pri izvedbi raziskovalnih nalog,*
* ***Vzgojitelji zasebnega vrtca Maštoland iz Novega Sada –*** *obisk, izmenjava izkušenj in predstavitev strokovnega dela v sklopu projekta ERASMUS.*

# GOSPODARSKE ZADEVE IN VZDRŽEVALNA DELA V ŠOLSKEM LETU 2023/24

* Uredilo se je vrtčevsko knjižnico in jo preselilo na drugo mesto.
* Nabavili učila in pripomočke za vzgojno-izobraževalno delo ter materiale in sredstva za nemoteno delo v vrtcu.
* Na novo opremili in prepleskali tri igralnice.
* Uredili igralnico za odprtje nove skupine marca meseca 2024.
* Namestili dodatne vtičnice v zbornici vrtca.
* Kupili dve klimi v telovadnici in pisarni.
* Kupili športne rekvizite za vadbo na prostem, motorični poligon in plezalne vrvi (s sredstvi iz vrtčevskega sklada).
* Preplastili dotrajane pode v vrtcu, hodniku, garderobah, telovadnici, eni igralnici, previjalnici.
* Izvedli tapetniško sanacijo dotrajanih blazin.
* Zamenjali okna v telovadnici in eni igralnici.
* Polepili novo motorično pot na hodniku vrtca.
* Izrisali talne igre na vrtčevskem igrišču.
* Dokupili 50 slinčkov.
* Na novo pobarvali železne in lesene dele igral na igrišču in nadstrešek pri igralnicah.
* Sanirali pohodne plošče in stopnice na igrišču.

V vrtcu smo investicije in investicijska vzdrževanja vršili v skladu s sprejetim Finančnim načrtom za šolsko leto 2023/24. Vzdrževalna dela so potekala nemoteno. Bilo je nabavljenih nekaj novih pripomočkov in igralnih sredstev za otroke. Dotrajano pohištvo smo zamenjali z novim, narejenim po naročilu pri mizarstvu Trščinar.

## Cena programov predšolske vzgoje

Na podlagi 28. člena in prvega odstavka 31. člena Zakona o vrtcih je Občinski svet Mestne občine Koper na 11. redni seji dne 25. januarja 2024 sprejel naslednji sklep o določitvi cen programov predšolske vzgoje v javnih vrtcih Mestne občine Koper.

**Cene programov predšolske vzgoje v javnih vrtcih Mestne občine Koper znašajo:**

|  |  |
| --- | --- |
| **Vrsta programa** | **Cena v EUR** |
| **Dnevni programi**  – oddelek prvega starostnega obdobja  – oddelek drugega starostnega obdobja  – oddelek 3–4 letnih otrok | 677,00  529,00  550,00 |
| **Poldnevni program**  – oddelek prvega starostnega obdobja  – oddelek drugega starostnega obdobja  – oddelek 3–4 letnih otrok | 541,60  423,20  440,00 |

# ZAKLJUČEK

Poročilo o izvedbi LDN za šolsko leto 2023/24 vključuje realizacijo zastavljenih ciljev pri vzgojno-izobraževalnem delu, organizacijo dela v vrtcu, oblike in vsebine dela, sodelovanje s starši in drugimi sodelavci, ki pripomorejo k optimalnemu razvoju predšolskih otrok. Dejavnosti so se izvajale v skladu z letnim delovnim načrtom. Na vseh področjih življenja in dela v VRTCU pri OŠ ŠMARJE je razvidno, da smo naloge in cilje uspešno realizirali. Kljub visokemu deležu bolniških odsotnosti smo se skozi celo leto trudili, da smo načrtovano delo izpeljali kakovostno. Strmeli smo k izboljšanju in svoje poslanstvo opravljali strokovno, profesionalno, odgovorno in z veliko mero empatije. S timskim delom smo ustvarjali sodelovalno klimo. Z željo do kakovostnejše predšolske dejavnosti smo uvajali novosti v naše delo in jih uspešno sprejemali.

Poročilo o realizaciji LDN VRTCA pri OŠ ŠMARJE pri Kopru bomo predstavili:

* Vzgojiteljskemu zboru ……………………………….
* Svetu staršev …………………………………………….

Svet zavoda OŠ ŠMARJE pri Kopru je na redni seji ……………………………………………..sprejel in potrdil poročilo LDN za šolsko leto 2023/24.

Poročilo pripravila:

Tamara Toplikar, pomočnica ravnatelja za VRTEC pri OŠ ŠMARJE pri Kopru

\_\_\_\_\_\_\_\_\_\_\_\_\_\_\_\_\_\_\_ Simon Dražič,

predsednica sveta šole ravnatelj